CELEX: 32021R0527
Language: bg
Date: 2020-12-15 00:00:00
Title: Делегиран регламент (ЕС) 2021/527 на Комисията от 15 декември 2020 година за изменение на Делегиран регламент (ЕС) 2017/565 на Комисията по отношение на праговете за седмичните доклади за позициите (текст от значение за ЕИП)

26.3.2021   
               
               
                  BG
               
               
                  Официален вестник на Европейския съюз
               
               
                  L 106/30
               
            
         ДЕЛЕГИРАН РЕГЛАМЕНТ (ЕС) 2021/527 НА КОМИСИЯТА
         от 15 декември 2020 година
         за изменение на Делегиран регламент (ЕС) 2017/565 на Комисията по отношение на праговете за седмичните доклади за позициите
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2014/65/ЕС на Европейския парламент и на Съвета от 15 май 2014 г. относно пазарите на финансови инструменти и за изменение на Директива 2002/92/ЕО и на Директива 2011/61/ЕС (1), и по-специално член 58, параграф 6 от нея,
         като има предвид, че:
         
                     (1)
                  
                  
                     В член 83 от Делегиран регламент (ЕС) 2017/565 на Комисията (2) са установени минималните прагове, посочени в член 58, параграф 1, втора алинея от Директива 2014/65/ЕС, при чието надхвърляне местата на търговия са задължени да публикуват седмични доклади, както е посочено в член 58, параграф 1, буква а) от същата директива.
                  
               
                     (2)
                  
                  
                     Минималният праг по отношение на размера на откритите позиции следва да бъде изменен, за да се осигури прозрачност за заинтересованите страни по отношение на по-широк набор от стокови деривати. Публикуването на седмичните доклади за позициите вече не следва да зависи от размера на откритите позиции, съпоставен с размера на подлежащото на доставка предлагане, а вместо това следва да се основава на по-прости критерии, а именно на размера на откритите позиции в този стоков дериват.
                  
               
                     (3)
                  
                  
                     Що се отнася до прага за откритите позиции, седмичните доклади за позициите следва да се публикуват, когато откритите позиции общо по договори за спот позиции и други месечни позиции са равни на или надвишават 10 000 партиди, за да се гарантира, че са налице достатъчно открити позиции в стоковия дериват, така че публикуването на седмични доклади за позициите да бъде оправдано.
                  
               
                     (4)
                  
                  
                     За да се ограничат рисковете от нарушаване на поверителността по отношение на държателите на позиции, за договорите, при които дадена категория лица включва по-малко от петима активни държатели на позиции, публикуваният седмичен доклад за позициите не следва да съдържа информация за тази категория лица.
                  
               
                     (5)
                  
                  
                     Поради това Делегиран регламент (ЕС) 2017/565 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Член 83 от Делегиран регламент (ЕС) 2017/565 се изменя, както следва:
            
                        (1)
                     
                     
                        параграф 1 са изменя, както следва:
                        
                                    а)
                                 
                                 
                                    в първата алинея буква б) се заменя със следното:
                                    
                                                „б)
                                             
                                             
                                                абсолютният размер на брутния обем на дългите или късите позиции като част от общите открити позиции, изразен в брой партиди от съответния стоков дериват, е равен на или превишава 10 000 партиди.“;
                                             
                                          
                              
                                    б)
                                 
                                 
                                    втората алинея се заменя със следното:
                                    „Буква б) не се прилага за квоти за емисии и техни деривати.“;
                                 
                              
                  
                        (2)
                     
                     
                        параграф 3 се заменя със следното:
                        
                           „3.   За договорите, по които има по-малко от петима държатели на позиции в дадена категория лица, информацията относно съвкупните дълги и къси позиции, промените в тях след предходния доклад, процентът от общите открити позиции в тази категория и броят на държателите на позиции в тази категория не се публикуват.“
                        
                     
                  
         
            Член 2
            Настоящият регламент влиза в сила на третия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 15 декември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 173, 12.6.2014 г., стр. 349.
         
            (2)  Делегиран регламент (ЕС) 2017/565 на Комисията от 25 април 2016 г. за допълване на Директива 2014/65/ЕС на Европейския парламент и на Съвета по отношение на организационните изисквания и условията за извършване на дейност от инвестиционните посредници и за даването на определения за целите на посочената директива (ОВ L 87, 31.3.2017 г., стр. 1).